Die Pos | Letters | Appelleer teen foutiewe waardasierol
Appelleer teen foutiewe waardasierol
04 May 2018 l Ons lesers skryf... l Views: 3 l 17 days ago
Philip van Staden, AfriForum-takvoorsitter, Mookgophong, skryf:
AfriForum se takke in Mookgophong en Modimolle het reeds meer as 100 mense gehelp om appèlvorms teen die nuwe waardasierol van die Modimolle-Mookgophong-munisipaliteit in te dien.
Van dié eiendomme se waarde is op dié waardasierol met tussen 30% en 235% verhoog.
Daar is ook baie inligting wat nie op die nuwe waardasierol verskyn nie. Sekere eienaars se besonderhede is verkeerd of dit verskyn verkeerdelik op die waardasierol en sekere eiendomme verskyn glad nie op die waardasierol nie. Van die adresse is ook foutief.
AfriForum moedig inwoners aan om die waardasierol te bestudeer en seker te maak dat hul eiendomme reg gewaardeer is. Eienaars wat geraak word en nie appèl teen die foutiewe waardering van hul eiendom aanteken nie, sal dit aan hul sakke voel.
Mookgophong se waardasierol en appèlvorms is by die biblioteek op die dorp beskikbaar. Modimolle se waardasierol en appèlvorms is by dié dorp se munisipale kantoor beskikbaar.
Vir meer inligting of hulp, kan inwoners my bel by tel. 072 604 7204.